open-index/open-wikipedia-markdown huggingface dataset:
Telani dan Telanai

**Telani dan Telanai** merupakan satu kisah cerita lisan penduduk Langkawi.

Kisah Telani dan Telanai bolehlah dikatakan satu mitos penciptaan atau kisah budaya rakyat yang cuba menerangkan sesuatu hal atau perkara pada awal permulaan, bagaimana dunia yang mereka lihat berlaku dan bagaimana mereka mula mengetahuinya. Mitos penciptaan biasanya merupakan tradisi lisan dan bentuk mitos paling biasa dikalangan semua buidaya dunia. Mitos ini biasanya dianggap menceritakan hal sebenar, sungguhpun tidak dari segi sejarah atau kesasteraan, sebaliknya dianggap memberi aturan kepada keadaan kucar-kacir. 

Telani dan Telanai mengisahkan mengenai percintaan di antara seorang dayang istana bernama Telani dengan kekasihnya, Telanai, seorang pahlawan. Selepas mengalami malapetaka berturut-turut, Sultan yang mendapat tahu mengenai hubungan tersebut telah menyalahkan hubungan dayang istananya itu sebagai punca malapetaka tersebut. 

Sultan kemudiannya telah memerintahkan Telani dibuang daerah ke sebuah pulau yang sunyi iaitu Pulau Dayang Bunting. Di situ Telani telah melahirkan seorang anak lelaki. Tidak lama kemudian, Telanai pun belayar menuju ke pulau tersebut bagi mengubati rindunya terhadap  Telani dan anaknya. Semasa pelayarannya, secara tiba-tiba, kilat sambar-menyambar bersertakan guruh-gemuruh. Anak Telani yang sedang nyenyak tidur di pinggir tasik terjaga ketakutan, lalu terjatuh ke dalam tasik itu. Setelah kabus hilang, Telanai telah bertukar rupa menjadi sebuah pulau yang kini dikenali sebagai Pulau Tajai, sementara Telani pula menjelma sabagai batu besar di tempat dia menangis. Menurut cerita , seekor buaya putih kerap cerita muncul berenang di antara Pualau Tajai dan batu besar itu. Dikatakan bahawa buaya itu adalah jelmaan anak pasangan kekasih tersebut.

## Pautan luar
* Telani dan Telanai]
Pejabat-pejabat tanah dan daerah di Terengganu

**Pejabat-pejabat tanah dan daerah di Terengganu**

## Sejarah
Sistem pentadbiran daerah di bawah Pegawai-pegawai daerah bermula di Terengganu Darul Iman pada tahun 1912. Pegawai-pegawai daerah Melayu telah dilantik untuk mentakbir tiga belas kawasan daerah sungai ("river-districts") yang terdapat dalam sembilan daerah iaitu Kemaman (termasuk Kijal), Kemasik, Kerteh, Paka, Dungun, Marang (termasuk Merchang), Setiu (termasuk Kluang), Besut dan Kuala Terengganu (termasuk Ibai).

## Rujukan
* Buku terbitan arkib Negara Malaysia (kod jilid akan diberi kemudian).
Kompleks Wang Kelian

**Kompleks Wang Kelian** merupakan kompleks beli-belah yang popular di Perlis, Malaysia yang menawarkan pelbagai barangan dengan harga yang menarik. 

Kompleks Wang Kelian terkenal sebagai tempat menjual pelbagai barangan di bawah satu bumbung.  Terdapat banyak barangan bebas cukai dari coklat import, minyak wangi, rokok dan barangan cenderamata yang dijual di situ dengan harga yang berpatutan.

## Pautan luar
* Kompleks Arked Niaga
Sri Chulamanivarman

**Sri Chulamanivarman** merupakan seorang Maharaja Srivijaya yang memerintah pada penghujung kurun ke-10. Baginda dikenali dalam catatan China dengan nama *Se-li-chu-la-wu-ni-fu-ma-tian-hwa*.

## Biografi
Nama *Chulamanivarman* pernah muncul dalam satu teks Mahayana karangan Dharmarakshita atau Suvarnadvipi Dharmakīrti, yang disebut sebagai ketua sarjana Buddha di Srivijaya oleh Atisha. Satu kolofon dari karya Dharmarakshita, *Abhisamayā-alaṃkāra-nāma-prajñāpāramita-upadeśa-śāstra-vṛtti-durbodhā-āloka-nāma-ṭikā*, menyebut:
 
Dalam versi terjemahan yang lain, perkataan "*Raja di Malayagiri di Vijayanagara di Suvarnadvipa*" juga ada dinyatakan.

Pada tahun 1003 masihi, Raja *Se-li-chu-la-wu-ni-fu-ma-tian-hwa* (Sri Chulamanivarmadeva) menghantar dua utusan menghadap Maharaja China bagi menyampaikan ufti; mereka menceritakan yang negara mereka ada membina sebuah kuil Buddha bagi mendoakan kesejahteraan Maharaja dan mereka memohon perkenan Maharaja China untuk memberikan nama dan loceng untuk kuil tersebut. Satu titah perintah telah dikeluarkan dengan kuil itu mendapat nama *Cheng tien wan shou* yang bermaksud "kurniaan 10,000 tahun dari Syurga" dan loceng ditempa untuk dihadiahkan kepada utusan tersebut. 

Sekitar tahun 1005 masihi, Maharaja Sri Chulamanivarman yang dirujuk dalam inskripsi-inskripsi India sebagai "Raja Kataha dan Srivijaya" telah mengarahkan pembinaan sebuah kuil Buddha di Nagapattinam, selatan India yang dinamakan bersempena namanya iaitu Chulamanivarmavihara ("biara Chulamanivarman"). Rajaraja Chola I menghadiahkan harta yang banyak dari sebuah kampung kepada kuil ini, menunjukan adanya hubungan diplomatik di antara Srivijaya dengan Wangsa Chola pada waktu itu.

## Rujukan
Gempa bumi Virginia 2011

**Gempa bumi Virginia 2011** merupakan sebuah gempa bumi intraplat bermagnitud 5.8&nbsp;M<sub>w</sub> yang berlaku di kawasan Piedmont di negeri Virginia di A.S. pada 23 Ogos 2011, pukul 1:51&nbsp;PM waktu tempatan (17:51&nbsp;UTC). Pusat gempanya terletak di Kaunti Louisa, iaitu  di barat laut dari Richmond dan  di selatan-barat daya pekan Mineral. Selepas gempa utama, berlakunya beberapa kejutan lanjur yang sekitar 2.2 hingga 4.5 Mw.

Gempa bumi ini, di samping satu lagi gempa bumi bermagnitud 5.8 yang terletak di sempadan New York-Ontario pada tahun 1944, merupakan gempa bumi terbesar di AS yang terletak di arah timur Banjaran Rocky, semenjak gempa bermagnitud sekitar 5.8 or 5.9 yang berpunca dari Kaunti Giles di Virginia barat pada tahun 1897.

Gempa ini melanda belasan negeri di AS dan juga beberapa provinsi di Kanada, apalagi menyebabkan kerosakan beberapa monuman negara di Washington, D.C., serta menyebabkan kerugian harta benda bernilai $100 juta. Tiada kematian dilaporkan, sebaliknya hanya kecederaan ringan.

## Lihat juga

* Zon Seismik Virginia

## Rujukan
Teluk Tokyo

adalah sebuah teluk yang terletak di selatan wilayah Kantō di Jepun. Nama lamanya adalah .

## Nota

## Rujukan
Sein Qudsi

Syed **Hussein** Syed **Mustafa Al-Qudsi** (lahir 29 Jun 1983) lebih dikenali sebagai **Sein Ruffedge** atau **Sein Qudsi**, merupakan seorang penyanyi dan pelakon lelaki Malaysia berketurunan Melayu-Arab. Beliau memulakan kerjaya seninya sejak 1998 menerusi kumpulan M.O.B yang turut dianggotai oleh Shaheizy Sam, seterusnya bersama kumpulan Ruffedge. Syed Hussein atau lebih dikenali sebagai **Sein** turut menceburi bidang lakonan dengan membintangi sitkom *[[Spanar Jaya]] sebagai Razlan* di ntv7.

Pada 2013, beliau mengarahkan filem pertamanya, *[[Langgar (filem)|Langgar]]*.

## Kehidupan awal
Syed Hussein dilahirkan pada 29 Jun 1983 di Johor Bahru, Johor dan merupakan anak bongsu daripada empat beradik.

## Kehidupan peribadi
Syed Hussein telah mendirikan rumahtangga dengan Noor Diyana "Nana" Muhammad pada 8 Julai 2006 dan dikurniakan dua orang cahayamata (lahir pada tahun 2007 dan 2009). 

Nana pernah menyertai program realiti TV3, Mentor musim pertama pada tahun 2005 dan berjaya ke peringkat separuh akhir.

Pasangan tersebut pernah menyertai program realiti tarian terbitan Astro iaitu **[[Sehati Berdansa]]** bagi musim ketiga dan telah muncul sebagai juara. 

Pasangan tersebut telah bercerai dengan talak satu di Mahkamah Tinggi Syariah, Shah Alam pada 8 Disember 2010 tetapi telah rujuk semula sebelum tamat tempoh edah. 

Mereka kemudiannya dikurniakan cahaya mata ketiga pada Februari 2014 dan keempat pada bulan Disember 2019.

## Diskografi
Pada tahun 1998 hingga 2004 beliau merupakan anggota kumpulan hip hop tempatan, M.O.B. Kemudian pada tahun 2005 beliau menyertai kumpulan Ruffedge menggantikan tempat Mode sehingga tahun 2007, sebelum membuat kemunculan semula pada tahun 2018.

;Album bersama M.O.B
* *Members of Blood* (1999)

;Album bersama Ruffedge
* *[[Ruffera]]* (2005)

## Filemografi
### Filem

### Drama

### Telefilem

## Rujukan

## Pautan luar
* 
* Sein
* Biodata Sein Ruffedge
* http://www.buzzera.net/2013/09/biodata-profil-sein-ruffedge.html
Al-Mawleed (kumpulan nasyid)

**Kumpulan Al-Mawleed** merupakan sebuah kumpulan penyanyi lagi-lagu nasyid yang dianggotai oleh beberapa bekas kumpulan penyanyi urban terkenal suatu ketika itu iaitu kumpulan Ruffedge, VE dan Innuendo.

## Latar belakang
Al-Mawleed sebenarnya diasaskan daripada komuniti yang diwujudkan Amer yang banyak menganjurkan majlis-majlis selawat di masjid-masjid. Al-Mawleed diwujudkan sebagai wadah untuk bagi menarik lebih ramai anak muda menyertai komuniti yang dianjurkan mereka serta mengikuti kelas keagamaan yang diadakan setiap hari Jumaat (selepas solat Isyak) di surau Al-Hidayah, Keramat AU3.

## Ahli-ahli

Ahli Sekarang
* Amer Munawer bin Yusoff
* Pot Amir

Ahli Lepas
* Lah Ahmad (Lah VE)
* Zafri bin Nazarudin (Zaf VE)
* Azan Addin ( Azan Ruffedge )

## Lagu-lagu

### Album
Album mereka diterbitkan pada tahun 2013 mengandungi lagu-lagu:
# Intro: Bacaan Al Quran dan Selawat
# Mahalul Qiyam
# Cahaya Seluruh Alam
# Tholama
# Menuju Ke Madinah
# Doa Dari Mama (Interlude)
# Ingin Bersama Mu 
# Cahaya Seluruh Alam (Minus One)

### Single
* Belaian Jiwa 1432 (yang dimuatkan dalam album Pot, album Amer dan juga album Lah.
## Pautan luar
* Al-Mawleed beri sinar, Oleh MOHD. ALIF ABU BAKAR
* Pertemuan Di Masjid Punca Tertubuhnya Al Mawlid
* Kumpulan Al Mawlid Bakal Lancar Album
* Penantian Almawlid Berakhir 
* Bersatu di kelas agama
* Hijrah baru lima sekawan 

__FORCETOC__
Sri Mara Vijayatunggavarman

** Sri Mara Vijayatunggavarman** ialah seorang Maharaja Srivijaya, baginda merupakan putera kepada Maharaja Sri Chulamanivarman.

## Biogragfi
Inskripsi Leiden yang bertarikh sezaman dengan Rajendra Chola I, menggelarkan Sri Mara Vijayatunggavarman sebagai "keturunan Wangsa Sailendra, Raja Kadaram dan Srivijaya". Ketika era pemerintahan baginda, tentera Srivijaya menyerang dan menghancurkan Kerajaan Medang di Pulau Jawa, dalam satu peristiwa yang disebut dalam Batu Bersurat Pucangan sebagai *Mahapralaya* atau “kematian besar”. 

Berdasarkan catatan China, seorang Raja dari *San-fo-ts'i * yang bernama *Se-li-ma-la-pi* telah mengirim utusan ke China pada tahun 1008 masihi. Nama Raja ini ditranskripsi sebagai nama untuk Sri Mara Vijayatunggavarman.

## Rujukan
Hamza al-Ghamdi

**Hamza al-Ghamdi** (, ) (18 November 1980 – 11 September 2001) ialah salah satu daripada lima orang perampas Penerbangan 175 United Airlines dalam serangan 11 September 2001.

Lahir di Arab Saudi, Ghamdi meninggalkan keluarganya untuk berjuang di Chechnya dan mungkin dihantar ke kem latihan al-Qaeda di Afghanistan di mana beliau dipilih untuk menyertai serangan 9/11 di samping abangnya, Ahmed.

Adik-beradik al-Ghamdi tiba di AS pada Mei 2001 dengan visa pelancong dan membantu merancang pelaksanaan serangan. Pada 11 September 2001, Ahmed dan Hamza menaiki Penerbangan 175 lalu merampas kapal terbang itu supaya Marwan al-Shehhi boleh menghempaskannya ke dalam Menara Selatan World Trade Center.

## Rujukan
Wail al-Shehri

**Wail Mohammed al-Shehri** (, ) (31 Julai 1973 – 11 September 2001) merupakan salah satu daripada lima perampas Penerbangan 11 American Airlines yang dirampas dan diterbangkan ke Menara Utara World Trade Center dalam serangan 11 September 2001.

Shehri pada mulanya ialah seorang guru sekolah rendah di Khamis Mushait di wilayah Asir, Arab Saudi. Pada awal tahun 2000, beliau mengunjungi kota Madinah untuk mendapatkan rawatan untuk masalah mental. Beliau bersama adiknya, Waleed, mengembara ke Afghanistan pada Mac 2000 dan menyertai kem latihan al-Qaeda di Afghanistan. Mereka beradik dipilih untuk menyertai serangan 11 September di samping beberapa rakan seperjuangan dari Arab Saudi. Setelah dipilih, Shehri kembali ke Arab Saudi pada Oktober 2000 untuk mendapatkan pasport baru, kemudian pulang ke Afghanistan. Pada Mac 2001, beliau merakamkan wasiatnya dalam bentuk video.

Shehri tiba di Amerika Syarikat pada awal Jun 2001, menginap di motel-motel di Boynton Beach, Florida selatan. Pada 5 September 2001, Shehri pergi ke Boston dan menginap di sebuah motel bersama Waleed. Enam hari kemudian, Shehri tiba di Lapangan Terbang Antarabangsa Boston pada awal pagi dan menaiki Penerbangan 11 American Airlines. 15 minit selepas berlepas, penerbangan itu dirampas lalu dihempaskan di Menara Utara WTC pada 8:46&nbsp;pagi.

## Rujukan
Persidangan CEO Global Forbes 2011

**Persidangan CEO Global Forbes 2011** diadakan di Hotel Shangri-La, Kuala Lumpur, Malaysia pada 12-14 September 2011.

Persidangan ini dianggap terbesar di dunia kerana melibatkan kekayaan individu bernilai AS$120 bilion (RM360 bilion).

Persidangan anjuran Forbes dan kerajaan Malaysia ini bertujuan membina rangkaian perhubungan antara individu terkaya dunia serta membincangkan keadaan semasa ekonomi dunia. 80 %  dari 55 orang peserta ini tidak pernah melabur di Malaysia dan ini merupakan peluang untuk menarik mereka melabur.

## Kehadiran
Antaranya ialah Pengerusi dan Ketua Editor Media Forbes, Steve Forbes; Pengerusi China Hangzhou Wahaha Group, Zong Qinghou; Ketua Pegawai Eksekutif CIMB, Datuk Seri Nazir Razak; Pengarah Urusan Khazanah Nasional, Tan Sri Azman Mokhtar dan Ketua Pegawai Eksekutif AirAsia Bhd., Tan Sri Tony Fernandes.

## Rujukan
Sri Sangrama Vijayatunggavarman

**Sri Sangrama Vijayatunggavarman** ialah seorang Maharaja Srivijaya yang memerintah pada permulaan kurun ke-11 di Kadaram. Baginda terkenal kerana pada zaman pemerintahannya, berlaku serangan besar-besaran empayar Chola ke atas Srivijaya pada tahun 1025 masihi. 

## Biogragfi
Nama Sangrama Vijayatunggavarman ada diukir pada Inskripsi Tanjore yang bertarikh 1030 di candi Rajaraja di Tanjore, Selatan India. Inskripsi ini dihasilkan ketika pemerintahan Rajendra Chola I, untuk memperingati kempen ketenteraannya ke atas Srivijaya pada tahun 1025. Dalam inskripsi ini, dinyatakan yang ibukota Srivijaya iaitu Kadaram telah berjaya ditakluki, manakala Rajanya, Sangrama Vijayatunggavarman berjaya ditawan.

## Rujukan
Maketab Mohamed

**Prof. Dr. Maketab Mohamed** merupakan Presiden Persatuan Pencinta Alam Malaysia. Beliau telah melibatkan diri bersama persatuan tersebut sejak tahun 1986, yang ketika itu beliau bernaung dibawah Persatuan Pencinta Alam Malaysia, cawangan negeri Selangor.

## Pembinaan kilang Lynas Corporation Ltd
Beliau menerima penjelasan Prof. Dr. Ahmad Termizi Ramli dan Dr. Che Rosli Che Mat (Ahli Parlimen Hulu Langat) berhubung pembinaan kilang memproses unsur nadir bumi di Lynas di Kuantan,Pahang. Kenyataan dua saintis itu telah disiarkan Buletin Utama, TV3 pada 24 Ogos 2011. Penjelasan itu menempelak Ahli Parlimen Kuantan dari Parti Keadilan Rakyat (PKR), Fuziah Salleh.

Projek Lynas hendaklah terlebih dahulu diluluskan oleh Agensi Tenaga Atom Antarabangsa (IAEA).

Kebimbangan mengenai pencemaran itu disebabkan kes sebelum di mana nadir bumi di Maywood Site, Amerika Syarikat melalui anak sungai yang membawa bahan cemar ke kawasan sekitar.

## Rujukan


## Pautan luar
* http://www.fusrapmaywood.com/factsheet/fusrap.htm
Karam Singh Walia

Dato' **Karam Singh Walia** merupakan wartawan penyiaran Malaysia. Beliau terkenal kerana perkhidmatannya di stesen televisyen swasta negara, TV3, di mana beliau berkhidmat dari 1990–2014. Laporan beliau disiarkan menerusi rancangan berita *[[Buletin Utama]]*.
Beliau juga pernah berlakon dalam penampilan khas sebagai watak tuan rumah dalam rancangan *[[Kecoh Betul]]*.

Karam Singh Walia dikurniakan dengan anugerah Darjah Indera Mahkota Pahang (DIMP) yang membawa gelaran Dato'. Beliau menerima anugerah tersebut bersempena dengan ulang tahun keputeraan Sultan Pahang, Sultan Ahmad Shah yang ke-81.

## Laporan khas Lynas
Pada 24 Ogos 2011, TV3 menyiarkan laporan bahawa radiasi dari loji nadir bumi Lynas di Gebeng, Kuantan, Pahang tidaklah berbahaya sebagaimana digembar-gemburkan oleh pemimpin PKR. TV3 menyiarkan penjelasan dari saintis, iaitu Dr Che Rosli Che Mat dan Pakar Keselamatan Radiologi dan Kesihatan Dr Ahmad Termizi Ramli. Naib Presiden PKR, Fuziah Salleh, menjelaskan bahawa mereka telah mendapatkan pendapat pakar bidang kesihatan awam, kejuruteraan kimia, fizik nuklear dan undang-undang alam sekitar.

11 syarat yang ditetapkan oleh Lembaga Pelesenan Tenaga Atom (AELB) belum dipatuhi. Syarat AELB itu akan melambatkan projek itu selama dua tahun. Laporan IAEA tidak perlu kerana tidak melibatkan tenaga nuklear.

Kebimbangan mengenai pencemaran itu disebabkan kes sebelum di mana nadir bumi di Maywood Site, Amerika Syarikat melalui anak sungai yang membawa bahan cemar ke kawasan sekitar.

## Rujukan

## Pautan luar
*
Raja Abdul Aziz Raja Adnan

**Raja Abdul Aziz Raja Adnan** merupakan ketua pengarah Lembaga Pelesenan Tenaga Atom, (AELB). Ibu pejabat AELB terletak di Bangi, Selangor.

## Rujukan
Hiperbola

**Hiperbola** merupakan sejenis bahasa kiasan untuk menyatakan sesuatu secara berlebih-lebihan daripada maksud yang sebenarnya. Jenis gaya bahasa ini sering digunakan untuk meluahkan perasaan mahupun tanggapan secara melampau. Hiperbola mampu menekankan sesebuah penerangan dengan lebih mendalam.

## Contoh Ayat

Contoh ayat 1: seribu tahun sanggup kutunggu 

Huraian: Kita sedia maklum bahawa tiada manusia pada zaman sekarang yang boleh hidup sehingga seribu tahun atau beribu-ribu tahun.

Contoh Ayat 2: Hatiku bagaikan dikunyah-kunyah sehingga lumat

Huraian : Menerangkan bahawa hatinya sakit dengan melampau
Los Pinos

**Los Pinos** adalah kediaman rasmi dan pejabat Presiden Mexico . Terletak di Bosque de Chapultepec (Hutan Chapultepec) di tengah-tengah Bandar Raya Mexico , ia menjadi lokasi presiden sejak 1934, apabila Jeneral Lázaro Cárdenas menjadi presiden pertama yang tinggal di sini .

## Sejarah

Selepas Penaklukan Sepanyol di Amerika , kilang dibina di Chapultepec, gandum dan jagung telah diproses menjadi tepung. Kilang ini menjadi begitu penting  yang kemudiannya dipanggil el Molino del Rey ("Kilang Raja"). Pada tahun 1853, Molino del Rey menjual kilang ini kepada Dr. José Pablo Martinez del Rio , yang membina Casa Grande ("Rumah Besar") yang kemudiannya akan menjadi dikenali sebagai Rancho La Hormiga. Pada tahun 1865 seluruh harta telah dijual kepada Maharaja Maximilian dengan kos 25,000 peso Mexico .

Selepas digulingkan pada 1867 harta itu pada 1872, kembali kepada Dr. Martinez del Rio. 1917 fasa akhir bersenjata Revolusi Mexico, Presiden Venustiano Carranza merampas harta itu dan membayar MXP886.473 untuk kedua-dua harta dan pembinaan kediaman yang berhampiran dengan Chapultepec Castle (yang pada masa itu telah digunakan sebagai tempat kediaman rasmi).Penghuni pertama kediaman ini ialah Álvaro Obregón 

## Pembinaan
Pada tahun 1934, Presiden Lázaro Cárdenas mengambil alih jawatan tetapi enggan menggunakan Istana Chapultepec sebagai tempat kediaman rasminya. Beliau ditawarkan menggunakan Rancho la Hormiga (Bahasa Inggeris: Sarang semut).Beliau menukar nama istana ini kepada "Los Pinos" (Pines) bagi menghormati ladang di mana beliau telah bertemu dengan isterinya.

Los Pinos telah menjadi tempat tinggal kepada 13 orang presiden dan keluarga mereka. Pada tahun 2000, Presiden Vicente Fox membuka kediaman ini kepada orang ramai dan memilih salah satu "cottage" berhampiran rumahnya .
Maktab Rendah Sains MARA Kubang Pasu

**Maktab Rendah Sains MARA Kubang Pasu** (singkatan: **MRSMKP**) merupakan sebuah institusi MRSM yang dikelolakan oleh MARA. Ianya terletak di utara semenanjung Malaysia, dalam bandar Jitra, Kedah. MRSMKP ini ditubuhkan dalam kawasan yang tenang dan sesuai untuk iklim pembelajaran kerana terletak berhampiran dengan institusi-intitusi pengajian tinggi seperti Universiti Utara Malaysia, Politeknik Sultan Abdul Halim Muadzam Shah (POLIMAS), Institut Perguruan Darul Aman (IPDA), Institut Latihan dan Perindustrian (ILP) dan beberapa institut pengajian tinggi yang lain di sekitar Jitra, Kedah. Ini sedikit sebanyak memberikan suntikan semangat kepada pelajar untuk berjaya dalam pelajaran seterusnya berjaya melangkah ke puncak menara gading.

## Sejarah

### Penubuhan maktab
MRSMKP ditubuhkan hasil daripada rancangan pembangunan Malaysia RMK8 dengan kos sebanyak RM38 juta di atas tanah dengan berkeluasan 44.312 ekar di Jalan Kampung Gelong, Jitra, Kedah. Majlis Perletakan Batu Asas MRSM Kubang Pasu telah disempurnakan oleh Y.B Dato' Khaled Nordin, Menteri Pembangunan Usahawan dan Koperasi pada 25 Jun 2005.

MRSM Kubang Pasu mula beroperasi pada 18 Disember 2006 dan pentadbiran awal diterajui oleh Pengetua, Penolong Pengetua Hal Ehwal Akademik, Penolong Pengetua Hal Ehwal Pelajar, Penolong Pegawai Tadbir Kanan dan 20 orang guru. Sehingga kini MRSM Kubang Pasu mempunyai kekuatan tenaga kerja seramai 75 orang yang terdiri daripada 45 orang guru dan 32 orang kakitangan sokongan. 

MRSM Kubang Pasu mula membuka pintu pendaftaran sulung pada 18 Mac 2007 dan seramai 119 orang pelajar tingkatan 1 dan 247 orang pelajar tingkatan 4 telah mendaftarkan diri dan seterusnya mendukung moto "Keunggulan Peribadi Kecemerlangan Prestasi" yang telah diilhamkan oleh pengetua MRSM Kubang Pasu yang pertama iaitu En. Ahmad Sanusi b. Hashim.

## Lagu rasmi

Wahai putera puteri bangsaku 

Ayuh segera menuju

Mengikut gerak langkah maju

Bersatu mencari ilmu

Di zaman sains dan teknologi

Negara perlukan jasamu

Janganlah rasa malas lagi

Bersama memegang teraju

Di Maktab Rendah Sains MARA

Tuntut ilmu jangan jemu

Ikrar taat setia pada guru

Berdisiplin selalu

Hari ini hari mulanya

Hari esok berjaya

Lengkapkan segala yang ada

Ke kuliah kita segera

## Rujukan

## Lihat juga
* Maktab Rendah Sains MARA
* Majlis Amanah Rakyat
Serangan kasino Monterrey 2011

**Serangan di kasino Montterrey 2011** dilakukan pada 25 Ogos 2011 di bandar Monterrey, Nuevo León, Mexico , selepas sekumpulan lelaki lelaki bersenjata memecah masuk ke bangunan itu lalu melepaskan tembakan dan membakar Royal Casino itu. 53 orang terbunuh dan sepuluh cedera [2]. Majoriti yang terbunuh adalah wanita. Monterrey telah menjadi sebuah bandar yang sangat ganas sejak 2010 selepas kerajaan mengisytiharkan perang terhadap kartel dadah.

## Serangan
Serangan dahsyat itu berlaku di Casino Royale, sebuah pusat hiburan di Mexico sejak Presiden Mexico, Felipe Calderon melancarkan serangan terhadap kartel dadah pada tahun 2006 . Serangan bermula jam 15:30 apabila 12 lelaki bersenjata menyembur gas, tembakan dan melemparkan sekurang-kurangnya satu bom tangan . Mereka menaiki empat buah lori dan melakukan rompakan. Seterusnya menyimbah minyak tanah supaya bangunan itu terbakar. Pusat judi itu terletak di persimpangan jalan Yesus Maria Fernandez  dan S. Jeronimo. Sesetengah pengunjung dipijak dalam rempuhan, manakala pintu kecemasan masih terkunci.Sebelum ini, kasino itu pernah diserang sebanyak dua kali pada tahun ini (2011) oleh jenayah terancang, tetapi dengan tiada mangsa .

## Reaksi
Presiden Felipe Calderón mengisytiharkan tiga hari perkabungan negara.

Datuk Bandar Monterrey, Encik Fernando Larrazabal menyatakan bahawa  banyak mayat ditemui dalam tandas. Pengunjung dan kakitangan kasino mengunci diri dan bersembunyi di dalam tandas. Namun, mereka terkorban ekoran sesak nafas setelah terhidu asap kebakaran.

Monterrey mempunyai 4 juta penduduk.Kempen Presiden Calderon menentang kartel dadah menyebabkan 42,000 terbunuh di negara itu.
## Rujukan
David Otunga

**David Otungga** adalah pegusti profesional  yang berkerja di bawah jenama nxt. Dia mempunyai sepasukan rakan yang diketuai oleh wade barret iaitu musuh kepada John Cena.
Before the Sunrise

***Before the Sunrise*** merupakan album pertama daripada kumpulan death metal tempatan iaitu Silent Death. Ia dikeluarkan pada tahun 1992 dan dikeluarkan semula pada 2004 dalam format pita oleh Psychic Scream dan 2010 dalam format CD oleh Thrashingfist Productions.

## Senarai runut

## Kakitangan
* Stone - vokal, bass
* Pink - gitar
* Ollie - dram
Jamali Shadat

Yang Hormat Dato' **Jamali Shadat** atau nama penuhnya **Jamali bin Shadat**, (18 September 1941 – 3 Februari 2021) merupakan pelawak Malaysia yang terkenal dilihat dalam peranannya sebagai *Atan* dan *Atok* dalam pelbagai panggung. Beliau terkenal kerana kebolehannya meniru pelbagai dialek seperti Mandarin, Jawa dan Tamil dalam persembahan-persembahan pentas yang dijayakannya sejak tahun 1970-an sehingga kini.

Pak Jamali dilahirkan di Bukit Kapar, Klang, Selangor dan beliau seorang Melayu berketurunan Jawa.

## Kerjaya
Ketenarannya bermula ketika dia merupakan naib juara pertama pertandingan TV Bakat. Selepas kemasyhurannya yang baru ditemui, dia diundang untuk merakam leluconnya pada gramofon dan kemudian pada kaset dan CD. Komedi beliau terkenal kerana dapat menarik minat orang yang berlainan kaum. Kehidupannya telah memainkan peranan utama dalam komedi kerana watak *Atan* dan *Atok* diilhamkan oleh kampungnya dan asuhannya di mana dia bertemu dengan orang yang berlainan bangsa.

Pelakon, Pelawak, Pengacara Kemahiran : Berlakon, Komedi, Mengacara

Beliau sering beraksi dengan keletah 'Atan', budak lelaki yang sering membuli datuknya, masih mencuit hati penonton walaupun selepas lebih 46 tahun pelawak terkenal Datuk Jamali Shadat menggayakan serta melontarkan suara kanak-kanak itu.

Sepanjang 46 tahun penglibatannya dalam komedi lawak, Jamali banyak membudayakan lawak keharmonian hubungan antara kaum malah menyatukan mereka dalam jenakanya.

## Filemografi

### Filem

### Televisyen

Penampilan televisyennya yang lain termasuklah *Atan Oh Atan Oi* (2000) dan *Jamali Shadat Show* (2001).

## Penghargaan

## Rujukan


## Pautan luar
*
Sri Deva

**Sri Deva** merupakan seorang Maharaja Srivijaya yang dipercayai menaiki takhta selepas bapanya Sri Sangrama Vijayatunggavarman ditawan oleh kerajaan Chola.

## Biografi
Kempen ketenteraan Chola ke atas Srivijaya berjaya melemahkan kekuatan kerajaan Melayu tersebut, namun tidak pernah berjaya mengalahkannya secara kekal. Maharaja Srivijaya, Sri Sangrama Vijayatunggavarman yang ditawan di Kadaram pada tahun 1025 telah digantikan oleh seorang Maharaja baru yang menghantar utusan ke negeri China pada tahun 1028. Menurut *Sejarah Sung*, Maharaja ini dikenali dengan nama *Shih-li Tieh-hua*, atau "Sri Deva" (berkemungkinan besar satu nama yang tidak lengkap).

## Rujukan
The Mist (kumpulan)

**The Mist** adalah kumpulan metal dari Brazil, dibentuk pada tahun 1986 di bawah nama **Mayhem**.

## Biografi
### Prasejarah
Ia bermula dengan nama lamanya Mayhem (BR), salah satu daripada berpuluh-puluh kumpulan metal yang bertanding dengan ruang thrash metal dalam pelbagai senario di Belo Horizonte. Mayhem telah mengeluarkan demo dengan dua buah lagu (dan Brain Mutilation Wardeath Insane Minds), demo ini berhak adrenalin, March Mayhem 1986. O mempunyai beberapa terkenal apabila dia mempunyai dua buah lagu termasuk dalam koleksi Warfare Noise II mereka, yang ditaja oleh Cogumelo Records. Barisan kumpulan ini, yang mana mencapai rekod:

* Gentil - Vocal
* Beto - Gitar
* Reinaldo "Cavalão" - Gitar (R.I.P.)
* Renato "Pururuca" - Bass
* Cristiano "Balão" - Dram

Dengan berakhirnya nama Mayhem, ada beberapa ahli-ahli kugiran berkumpul dan membentuk dengan bernama The Mist.

## Diskografi
* 1989 - *[[Phantasmagoria]]* (LP)
* 1991 - *[[The Hangman Tree]]* (LP)(CD)
* 1993 - *[[Ashes to Ashes... Dust to Dust]]* (CD)
* 1995 - *[[Gottverlassen]]* (CD)

## Pautan luar
* The Mist
Eastern Voice Production

**Eastern Voice Production** adalah syarikat muzik yang bebas daripada sebarang pengaruh politik atau aliran sesat yang dibawa melalui muzik.  Kewujudannya tidak lain tidak bukan hanyalah untuk memperjuangkan *scene* bawah tanah di Sarawak dan Malaysia amnya bagi membuka ruang pemuzik-pemuzik diketengahkan ke serata Malaysia dan antarabangsa. Syarikat ini juga mengetengahkan unsur-unsur sihat yang tersirat didalam lirik serta muziknya dan bukan elemen negatif.  Pihak penerbitan juga sudi bekerjasama dengan label penerbitan, distro, editor dan seangkatan dengannya bagi menyokong muzik bawah tanah.

## Artis-artis
### Sekarang
* Immolate
* Keruntuk
* Kremation
* Narratik
* Shamanic Rites
* Singsahari
* Vormit
* andrewson Ngalai

## Pautan luar
* Laman Web Eastern Voice
* MySpace Eastern Voice
Taasub

**Taklid** atau **taklid buta** atau **taasub** ialah perbuatan mengikut cakap seseorang ilmuan atau pemimpin.  Mereka digelar sebagai "muqallid" dan "muta'ashib" (fanatikus golongan). Fahaman ini ialah andaian bahawa ilmuan dan pemimpin lebih tahu dan ikhlas. Dalam Islam, umat Islam diwajibkan belajar sehingga ke akhir hayat untuk mencari kebenaran. Panduan utama ialah al Quran dan hadis.

Taklid boleh membawa kepada asabiah dan hizbiyah (fanatik golongan). Taklid adalah penyakit yang berbahaya tapi hakikatnya ramai orang Islam terjebak dengan taklid. Islam ialah agama hujah tetapi mereka enggan berhujah, enggan membawa dalil-dalil dan rujukan. Contoh dalam masyarakat Islam ialah taklid buta atau taksub mazhab.

* Sesungguhnya kami mendapati bapak-bapak kami menganut suatu agama dan sesungguhnya kami adalah pengikut jejak-jejak mereka." (Az-Zukhruf : 23)
*  (Apa yang dari Allah) itu bukanlah menurut angan-anganmu yang kosong dan bukan (pula) menurut angan-angan Ahli Kitab" (An-Nisa': 123)
* Imam Syafie rahimahullah berkata: "Kaum muslimin telah berijma' (bersepakat) bahwa barangsiapa yang telah melihat sunnah Rasulullah Shalallahu 'Alaihi Wasallam dengan jelas, maka ia tidak boleh meninggalkannya lantaran mengikuti pendapat seseorang."
* Abu Umar dan ulama-ulama lain mengatakan : "Orang-orang telah bersepakat bahwa muqallid (orang yang taklid) tidak terhitung sebagai ahli ilmu (agama). Dan ilmu (agama) ialah memahami al-haq (kebenaran) melalui dalilnya."
* Abu Umar rahimahullah : sebab manusia memang tidak pernah berselisih pendapat bahwa ilmu ialah pemahaman yang dihasilkan dari dalil. Adapun jika tanpa dalil maka namanya taklid.

## Fanatik di negara barat
Fanatik adalah kepercayaan atau tingkah laku yang melibatkan semangat tidak kritikal terutama faktor agama atau politik yang melampau. Mereka keterlaluan terhadap hiburan atau hobi. Ahli falsafah George Santayana mentakrifkan fanatik sebagai "melipatgandakan usaha anda apabila anda terlupa matlamat anda". Winston Churchill menyatakan fanatik sebagai "tidak boleh menukar fikirannya dan tidak akan menukar subjek". Fanatik memaparkan standard yang sangat ketat dan toleransi yang sedikit untuk idea-idea atau pendapat bertentangan.

Dalam buku *Crazy Talk, Talk Stupid*, Neil Posmen menyatakan bahawa "kunci kepada semua kepercayaan fanatik bukan kerana mereka adalah 'palsu', tetapi kerana mereka menyatakan dalam apa-apa cara yang bahawa mereka tidak boleh dibuktikan palsu." 

Tingkah laku peminat / fanatik mungkin sebagai ganjil atau eksentrik, ia tidak melanggar norma-norma itu. Fanatik obsesi boleh menjadi "normal".

## Kategori
* Pengguna fanatik - Suka dan minat kepada orang tertentu, penyanyi, kumpulan, trend hasil seni atau idea.
* Fanatik agama - Sikap paling melampau fundamentalisme agama. 
* Etnik atau kaum fanatik supremasis.
* Fanatik nasionalis atau patriotik.
* Politik, fanatik ideologi .
* Fanatik emosi.
* Fanatik *Leisure* - tahap kekuatan, semangat, komitmen dan semangat yang ditunjukkan untuk aktiviti masa lapang tertentu yang tinggi.
* Sukan fanatik - contohnya samseng bola sepak.

## Rujukan
MasterChef

*** MasterChef*** francais rancangan permainan memasak televisyen, bermula dengan *[[MasterChef (UK) | MasterChef]]* BBC pada tahun 1990. Ia telah berkembang banyak versi di negara-negara lain.

## Adaptasi Antarabangsa
Grand Prix Belgium 2011

**Grand Prix Belgium 2011** (nama rasmi: **2011 Formula 1 Shell Belgian Grand Prix**) ialah sebuah perlumbaan Formula Satu yang diadakan di Circuit de Spa-Francorchamps di Spa, Belgium pada 28 Ogos 2011, sebagai pusingan ke-12 Formula Satu musim 2011 dan kali ke-66 Grand Prix Belgium diadakan.
## Keputusan
### Kelayakan

# – Pastor Maldonado dikenakan penalti lima-petak kedudukan kerana menyebabkan kemalangan yang boleh dielakkan dengan Lewis Hamilton di akhir sesi kelayakan kedua.
# – Walaupun melebihi had masa 107%, namun Jérôme d'Ambrosio, Daniel Riccardo dan Vitantonio Liuzzi diberi keizinan untuk berlumba atas sebab keadaan cuaca yang berubah-ubah ketika sesi kelayakan itu bererti masa-masa mereka tidak mencerminkan kemampuan mereka untuk layak.
# – Michael Schumacher dibenarkan berlumba kerana beliau sentiasa dalam had 107% catatan masa pusingan terpantas sewaktu latihan bebas.

### Perlumbaan

## Kedudukan selepas perlumbaan

;Kedudukan Kejuaraan Pemandu

;Kedudukan Kejuaraan Pemandu

* **Nota**: Hanya lima kedudukan teratas dimasukkan dalam senarai..

## Rujukan

## Pautan luar
Mohd Fadhli Mohd Shas

**Mohd Fadhli Mohd Shas** (lahir 21 Januari 1991) adalah seorang pemain Pertahanan Malaysia bagi Johor Darul Takzim FC di dalam Liga Super Malaysia.

## Kehidupan Awal
Beliau telah dilahirkan di Lumut, Perak. Beliau juga adalah pasukan bola sepak senior Malaysia dan skuad Malaysia B-23.

## Karier Bola Sepak

### Harimau Muda

### FC ViOn Zlaté Moravce
Fadhli dipinjamkan ke Kelab FC ViOn Zlaté Moravce di Slovakia selama 5 bulan.

### Johor Darul Takzim FC
Bermula musim 2014, Fadhli Shas bersama Irfan Fazail akan bermain untuk pasukan Johor Darul Takzim FC. Fadhli dan Irfan diperkenalkan kepada media dan dihadapan penyokong sambil ditemani oleh Tunku Ismail.

## Karier Antarabangsa
### Piala Suzuki AFF 2010
Pada bulan November 2010, Fadhli telah dipanggil untuk pasukan bola sepak senior Malaysia oleh jurulatih K. Rajagopal bagi Piala Suzuki AFF 2010. Malaysia telah menjuarai Piala AFF Suzuki 2010 buat kali pertama di dalam sejarah mereka.

### Sukan SEA 2011
Fadhli Shas juga dipilih menyertai Malaysia untuk Sukan Bola Sepak di Sukan SEA 2011 dan Malaysia berjaya memenangi pingat emas.

### Piala Suzuki AFF 2012

## Rujukan

## Pautan luar
*Biography: Mohd Fadhli Mohd Shas
Pilihan raya presiden Singapura 1993

**Pilihan raya Presiden Singapura 1993** adalah pilihan raya Presiden Singapura yang pertama yang diadakan di Singapura. Hari mengundi pada 28 Ogos 1993. Bekas Timbalan Perdana Menteri Singapura ,Ong Teng Cheong pertama terpilih secara langsung menjadi Presiden Singapura . Beliau mengalahkan bekas Ketua Akauntan Chua Kim Yeow  dengan perbezaan58,69% 41,31%.

## Latar Belakang

### Pindaan Perlembagaan
Pada bulan Januari 1991, Perlembagaan Singapura telah dipinda bagi mengadakan peruntukan bagi pilihan raya Presiden yang popular . Pelantikan presiden yang dipilih adalah perubahan utama perlembagaan dan dalam sejarah politik Singapura.Presiden diberi kuasa dalam pelantikan  perkhidmatan awam .Beliau juga boleh memeriksa penguatkuasaan Akta Keselamatan Dalam Negeri Singapura dan Akta Penyelenggaraan Harmoni Agama Harmony dan meneliti siasatan rasuah.

## Hari penamaan calon

Calon mesti mendapatkan Sijil Kelayakan daripada Jawatankuasa Pilihan Raya Presiden dan membayar  wang deposit pilihan raya sebanyak S $ 18,000 untuk memfailkan kertas pencalonan mereka. Ong sebelum ini meletak jawatan  sebagai Timbalan Perdana Menteri untuk bertanding dalam pilihan raya itu. Ong telah disokong oleh pemimpin-pemimpin yang berpengaruh seperti Perdana Menteri Singapura, Goh Chok Tong dan Menteri Kanan Lee Kuan Yew . Walau bagaimanapun, beberapa anggota Kabinet dan Parti Tindakan Rakyat menyokong Chua, termasuk Menteri Kewangan Richard Hu dan Tony Keng Yam Tan . JB Jeyaretnam dan Tan Soo Phuan berminat menjadi calon tidak dianugerahkan Sijil Kelayakan. 

Pada hari penamaan calon 18 Ogos 1993 dan Hari Mengundi 28 Ogos, 1993.

## Kempen Chua

Kempen selama 10 hari sepatutnya bebas mengibarkan bendera dan bebas mengadakan ceramah dan  perhimpunan . Tetapi Chua menggesa penyokong tidak berkempen.Beliau muncul di kaca TV hanya dua kali sahaja .Chua  meraih 41,3 peratus undi. 

## Rujukan
Yun Chi-ho

**Yun Chi-ho** (; 23 Januari 1865 – 6 Disember 1945) merupakan seorang ahli politik Korea. Namanya kadang-kadang dieja sebagai **Yun Tchi-Ho**, nama seninya ialah **Chwaong** (좌옹), dan nama kesopanan beliau ialah **Sŏnghŭm** (성흠).

Yun dilahirkan sebagai anggota keluarga bangsawan (*[[yangban]]*) yang ternama. Beliau merupakan anak kepada Jeneral Yun Ung-nyeol, yang pernah berkhidmat sebagai menteri dalam kerajaan Joseon. Hubungan Yun membolehkan beliau memperoleh peluang jarang untuk belajar di luar negara, dan beliau melakukannya di China, Jepun dan Amerika Syarikat. Di Amerika, beliau menghadiri Universiti  Vanderbilt dan Universiti Emory.

Yun merupakan seorang ahli politik terkemuka pada akhir zaman Joseon dan Empayar Korea. Beliau menjadi ahli beberapa organisasi reformis, termasuk Persatuan Kemerdekaan, Persatuan Rakyat Bersatu dan Persatuan Penduduk Baharu. Beliau seorang nasionalis yang kuat, terutama pada tahun-tahun awalnya. Yun pernah memegang pelbagai jawatan kerajaan. Beliau juga seorang penganut Kristian Metodis yang taat, dan merupakan pemimpin awal Persatuan Belia Pemuda Kristian Korea.

Walaupun Yun dianggap sebagai seorang nasionalis pada sebahagian besar awal kerjayanya, apabila Jepun memperkukuh cengkamannya ke atas Korea dan akhirnya menjajahnya pada 1910, Yun mula menyokong pihak Jepun. Beliau secara nyata tidak menyokong banyak tindakan gerakan kemerdekaan Korea, seperti Gerakan 1 Mac. Oleh itu, ramai rakyat Korea masa kini mengingati beliau sebagai seorang pembelot (*[[chinilpa]]*).

## Catatan

## Pautan luar
* 
* 
* Yun Chi-ho 
*Stuart A. Rose Manuscript, Archives, and Rare Book Library, Emory University: Yun Ch'i-ho papers, 1883–1943
Sejuta Impian

***Sejuta Impian*** merupakan sebuah rancangan realiti yang mana para pesertanya diberi ganjaran dalam bentuk modal wang tunai daripada pengagihan dana RM 1,000,000 seandainya mereka dapat meyakinkan sebarisan juri bahawa mereka mampu menggunakan modal itu untuk melaksanakan kerjaya impiannya dengan jayanya. Rancangan ini diterbitkan oleh Primeworks Studio untuk TV3 dengan tajaan Telekom Malaysia dan Dana Belia 1Malaysia.

## Am
*Sejuta Impian* diuar-uarkan sebagai "satu platform positif yang menawarkan insentif berguna kepada belia Malaysia untuk merealisasikan impian mahupun hasrat terpendam selama ini" oleh Ketua Pegawai Operasi Rangkaian Televisyen Media Prima Berhad, Ahmad Izham Omar.

*Sejuta Impian* mendapat sambutan daripada pelbagai lapisan masyarakat di Malaysia, tanpa mengira umur, jantina, kaum atau taraf sosial. Rancangan ini bukan sahaja terbuka kepada individu, malah syarikat persatuan dan komuniti juga, menurut penerbitnya, Sunil Kumar. Jelas Izham, "Tanpa mengira latar belakang dan status individu, asalkan impian mahupun hasrat yang disarankan berkaitan rapat dengan pembangunan, membawa perubahan besar serta memberi kesan kepada komuniti setempat dan masyarakat, anda semua mungkin merupakan di antara individu bertuah yang terpilih untuk menerima habuan yang ditawarkan."

## Format
Seperti dengan rancangan berbentuk pertandingan, *Sejuta Impian* bermula dengan sesi uji bakat yang diadakan di pelbagai tempat di seluruh negara. Secara alternatif, sesiapa yang ingin menyertai rancangan ini juga boleh menghantar permohonan melalui e-mel kepada pihak penganjur. Pihak penganjur menghubungi mereka yang layak untuk menyertai rancangan *Sejuta Impian*.

Setiap episod dugaan sebenar *Sejuta Impian*, yang mana para peserta perlu berhujah di hadapan juri, terdiri daripada tiga bahagian, iaitu sesi perkenalan peserta dan panel juri (yang berubah-ubah dari episod ke episod), sesi penerangan bilamana peserta menjelaskan manfaat impian yang ingin ditunaikan kepada masyarakat ataupun golongan sasaran dan pengumuman keputusan panel juri. Juri menetapkan wang ganjaran (atau menolak) peserta berasaskan keyakinan mereka terhadap kemampuannya berasaskan apa yang diperdengarkan di sesi penerangan.

## Rujukan

## Pautan luar
*TV3 - Sejuta Impian
*Sejuta Impian di Facebook
Kim Kyu-sik

**Kim Kyu-sik** (, 29 Januari 1881 – 10 Disember 1950) merupakan seorang ahli politik dan akademik Korea semasa gerakan kemerdekaan Korea serta seorang pemimpin Kerajaan Sementara Republik Korea. Kim berkhidmat dalam pelbagai peranan dalam kerajaan sementara tersebut, termasuk sebagai menteri luar negeri, duta, menteri pendidikan dan akhirnya sebagai naib presiden dari tahun 1940 sehingga pembubaran kerajaan sementara itu pada 3 Mac 1947. Nama seni Kim termasuk **Usa** (우사), **Kummun** (금문), **Kimsong** (김성) dan **Chukchok** (죽적).

## Biografi
Kim dilahirkan di Dongnae, yang kini merupakan sebahagian daripada Busan. Beliau menjadi seorang yatim piatu pada usia muda, dan kemudiannya mendapat pendidikan awal di bawah bimbingan mubaligh Amerika, H. G. Underwood sejak usia enam tahun dan menggunakan nama Kristian "Johann". Beliau kemudiannya melanjutkan pelajaran ke Amerika Syarikat, memperoleh ijazah sarjana muda dari Roanoke College pada tahun 1903 dan ijazah sarjana dalam kesusasteraan Inggeris dari Universiti Princeton pada tahun 1904.

Sekembalinya ke Korea pada tahun 1905, Kim aktif mengajar sebelum melarikan diri ke China pada tahun 1913 selepas Korea diilhak oleh Jepun. Pada tahun 1919, beliau dihantar ke Persidangan Keamanan Paris untuk memperjuangkan kemerdekaan Korea, namun usaha tersebut tidak berhasil. Beliau kemudiannya menjadi tokoh utama dalam Kerajaan Sementara Republik Korea yang berpusat di Shanghai, berkhidmat sebagai naib presiden serta mengajar bahasa Inggeris kepada anggotanya. Pada tahun 1935, beliau turut terlibat dalam penubuhan Parti Revolusioner Kebangsaan Korea.

Selepas pembebasan Korea pada tahun 1945, Kim kembali ke tanah air dan terlibat dalam usaha pembentukan negara merdeka di bawah pentadbiran tentera Amerika Syarikat di selatan dan pihak Soviet di utara. Beliau dikenali sebagai pemimpin sederhana dan menentang pemilihan berasingan di Korea Selatan yang dicadangkan oleh Pertubuhan Bangsa-Bangsa Bersatu pada tahun 1947. Selepas gagal mengusahakan penyatuan semula Korea, beliau bersara daripada politik.

Semasa tercetusnya Perang Korea pada tahun 1950, Kim telah diculik dan dibawa ke Korea Utara, dan dilaporkan meninggal dunia berhampiran Manpo pada 10 Disember. Sebagai pengiktirafan, beliau dianugerahkan secara anumerta Darjah Bakti untuk Pembentukan Negara oleh Republik Korea pada tahun 1988, serta Hadiah Penyatuan Semula Negara oleh Korea Utara pada tahun 1998.

## Catatan

## Bacaan tambahan
*
Mr. Big

**Mr. Big** adalah sebuah kumpulan muzik rock dari Los Angeles.

## Album
    1989: Mr. Big
    1991: Lean into It
    1993: Bump Ahead
    1996: Hey Man
    2000: Get Over It
    2001: Actual Size
    2011: What If...

## Anggota
* Eric Martin
* Pat Torpey
* Billy Sheehan
* Paul Gilbert

## Footnote


## External link
* http://www.mrbigsite.com/
Stadium Gelora Bumi Kartini

Stadium Gelora Bumi Kartini merupakan stadium berbilang fungsi yang terletak di Jepara, Jawa Tengah. Stadium ini sering digunakan untuk sebarang pertandingan sepak bola dan juga merupakan kubu pasukan bola sepak Persijap Jepara. Sebelum ini, Persijap Jepara menjadikan Stadium Kamal Djunaedi sebagai stadium untuk bertanding di tempat sendiri. Stadium ini mampu memuatkan sebanyak 25,000 buah tempat duduk.

## Rujukan
Strange Case of Dr Jekyll and Mr Hyde

***Strange Case of Dr Jekyll and Mr Hyde*** (Kes Aneh Doktor Jekyll dan Encik Hyde) ialah judul asal bagi sebuah novela yang ditulis oleh Robert Louis Stevenson, penulis Scotland, yang diterbitkan buat pertama kali pada 1886. Sebutan asal Jekyll ialah "Jeekul" yang merupakan sebutan yang digunakan di Scotland, tempat lahir Stevenson. Karya itu kini lebih umum dikenali sebagai *The Strange Case of Dr Jekyll and Mr Hyde* atau secara mudah sebagai *Dr Jekyll and Mr Hyde*. Kisahnya mengenai Gabriel John Utterson, seorang peguam dari London yang menyiasat kejadian-kejadian yang aneh antara kawan lamanya, Dr Henry Jekyll, dan Edward Hyde, seorang pembenci manusia.

Karya *Strange Case of Dr Jekyll and Mr Hyde* sering dikaitkan dengan suatu keadaan mental yang jarang ditemui dan yang umum dikenali secara kurang tepat sebagai "personaliti berpecah". Keadaan itu merujuk kepada seseorang yang mempunyai sekurang-kurangnya dua personaliti yang berbeza. Dalam kes tersebut, Dr Jekyll mempunyai dua personaliti, satu yang baik dan satu yang jahat, dengan tahap kesusilaan antara kedua-dua personaliti itu langsung tidak serupa. Kesan novel itu sangat berpengaruh sehingga menjadi sebahagian perbendaharaan kata bahasa Inggeris, dengan ungkapan "Jekyll and Hyde" yang bermaksud seseorang yang mempunyai akhlak yang sangat berbeza dari satu keadaan ke keadaan yang lain.

*Strange Case of Dr Jekyll and Mr Hyde* mencapai kejayaan yang serta-merta sewaktu diterbitkan dan merupakan salah satu karya Stevenson yang terlaris. Padanan untuk pementasan kemudian dipersembahkan di Boston serta London dan dalam tempoh setahun sejak penerbitannya, novela itu telah mengilhami banyak filem dan persembahan pentas yang utama. 

## Rujukan
Senarai Perdana Menteri Jepun

## Perdana Menteri [[Empayar Jepun]] (1868–1947)
### [[Zaman Meiji]] (1868–1912)
Perdana Menteri pada zaman Maharaja Meiji

### [[Era Taishō]] (1912–1926)
Perdana Menteri dibawah Maharaja Taishō

### [[Era Shōwa]] (1926–1947)
Perdana Menteri under Maharaja Showa

## Perdana Menteri Negara Jepun (1947-kini)
### [[Era Shōwa]] (1947–1989)
Perdana Menteri dibawah Maharaja Shōwa

### [[Era Heisei]] (1989–2019)
Perdana Menteri dibawah Maharaja Akihito

### [[Era Reiwa]] (2019–kini)
Perdana Menteri dibawah Maharaja Naruhito

## Rujukan
Kapal karam Wanli

**Kapal karam Wanli** merupakan sebuah kapal karam Portugis. Kapal ini dipercayai karam pada tahun 1630 akibat diserang oleh pihak Belanda yang merupakan musuh Portugis ketika itu. Kapal ini membawa pelbagai barangan dagangan yang berharga dan amat bernilai. Ia dipercayai dalam perjalanan ke Selat Melaka, dari tanah besar China bagi menuju ke Melaka untuk memunggah barangannya. Walau bagaimanapun akibat serangan Belanda, kapal ini telah karam di perairan Dungun, Terengganu.

## Pencarian bangkai
Dengan bantuan dari nelayan tempatan di kawasan Dungun, sekumpulan pengkaji yang diketuai arkeologi marin, Stan Sjostrand yang berpangkalan di Kuala Rompin, Pahang telah menemui rangka kapal itu pada 1 November 2003 pada kedalaman 42 meter.

Hasil penemuan itu telah dinamakan "Kapal Karam Wanli" berdasarkan tarikh yang terdapat pada tembikar yang dikumpul oleh kumpulan itu ketika menjalankan penyiasatan terhadap rangka kapal terbabit.

Ketika kerja-kerja pencarian dan penyiasatan dilakukan sepanjang tahun 2004, bahagian rangka kargo kapal itu telah ditemui dengan muatan barangan tembikar berwarna biru-putih yang berharga.

Menurut Sjostrand, siasatan awal mendapati Kapal Wanli telah diserang oleh pihak Belanda yang merupakan musuh Portugis ketika itu.

Sejak abad ke-17, Portugis dan Belanda terbabit dalam beberapa siri peperangan yang hebat dalam cubaan mengawal Melaka yang merupakan pelabuhan penting dan sibuk yang menerima kedatangan pedagang-padagang dari Timur dan Barat. Pihak Belanda akhirnya berjaya menumpaskan musuh mereka pada 1641 dan berjaya menjajah Melaka.

## Penemuan tembikar berharga
Kapal karam Wanli dianggap sebuah kapal karam kargo yang hanya membawa barangan mewah dan mahal sahaja, ini berikutan penemuan pelbagai tembikar dari Dinasti Ming yang tinggi nilainya ditemui di dalam kapal "Wanli" menunjukkan bahawa Portugis memperolehi tembikar Cina yang lebih berkualiti jika dibandingkan dengan tembikar yang diperolehi oleh Belanda, sementara kapal Wanli sendiri dipercayai dibina di salah satu tempat di Asia Tenggara. Kebanyakkan tembikar yang dibawa oleh kapal Wanli adalah tembikar porselin China biru-putih dari jenis Kraak dan Transitional.

Selain tembikar, sebatang Keris Melayu yang sarungnya diperbuat dari kayu Pokok Rambutan juga ditemui di dalam kapal karam Wanli tersebut.

## Pautan luar
* Wanli:Kisah dari laut dalam.
* http://www.thewanlishipwreck.com/

## Lihat juga
* Senarai kapal karam di perairan Malaysia